Faol tadbirkor

„Faol tadbirkor“ koʻkrak nishoni bilan Oʻzbekistonda tadbirkorlikni keng rivojlantirish, yangi ish oʻrinlarini yaratish, innovatsiyalar joriy etish, soliqlarni oʻz vaqtida toʻlash, mahsulot va xizmatlarni eksport qilish, yetuk mutaxassislar tayyorlash hamda biznesdagi muvaffaqiyatlari va ijtimoiy faolligi bilan namuna boʻla oladigan tadbirkorlar taqdirlanadi„Faol tadbirkor“ koʻkrak nishonini taʼsis etish toʻgʻrisida Oʻzbekiston Respublikasi Prezidentining qarori, 19.08.2022-yildagi PQ-356-son„FAOL TADBIRKOR“ KOʻKRAK NISHONI TAʼSIS ETILDIOʻzbekistonda „Faol tadbirkor“ koʻkrak nishoni taʼsis etildi.

 Mukofotlash tartibi 
Har yili „Faol tadbirkor“ koʻkrak nishoni bilan taqdirlanganlar borasida „Yilning ilgʻor tadbirkorlari“ kitobi chop etilishi belgilangan.

 Tavsifi 
 „Faol tadbirkor“ koʻkrak nishonining diametri 34 millimetrli doira shaklida boʻlib, u 0,25 mikron qalinlikdagi oltin bilan qoplangan mis qotishmasidan tayyorlanadi.
 Koʻkrak nishonining oʻrta qismi diametri 25 millimetr boʻlgan doira shaklidagi boʻrtma gardish bilan oʻralgan. Doiraning markaziy qismida belgi-tamgʻalar tasvirlangan boʻlib, bunday tamgʻalar qadimgi usta-hunarmand tadbirkorlar tomonidan tayyorlangan va sotuvga chiqarilgan. Unda asosan Oʻzbekiston hududida topilgan mahsulotlar namunalari aks etgan.
 Koʻkrak nishoni markazdagi belgi-tamgʻalar atrofida ularni tutib turgan tadbirkor qoʻllarini ifodalovchi tasvirlar tilla rangdadir.
 Koʻkrak nishonining ustki qismidagi aylana boʻylab „FAOL TADBIRKOR“ yozilgan boʻlib, harflarning balandligi — 2,2 millimetr.
 Koʻkrak nishonining pastki qismida aylana boʻylab 5 qirrali 14 yulduz tasvirlangan. Koʻkrak nishonining orqa tomonida Oʻzbekiston Respublikasi Davlat gerbi aks etgan. Tasvirlar va yozuvlarning barchasi boʻrtmadir.
 Koʻkrak nishoni ilmoq va halqa yordamida toʻgʻri toʻrtburchak shaklidagi qadagʻichga ulangan. Qadagʻich boʻyi — 19 millimetr, eni — 25 millimetrdir. Qadagʻich teng oʻlchamli koʻk va och koʻk rangdagi shoyi lenta bilan qoplangan. Uning eni 21 millimetrdir.
 Qadagʻichning orqa tomoniga koʻkrak nishonini kiyimga taqish uchun toʻgʻnogʻich koʻrinishidagi maxsus moslama ham oʻrnatilgan.

 Yana qarang 
 Oʻzbekiston Respublikasining orden va medallari
 Oʻzbekiston Respublikasining faxriy unvonlari
 Oʻzbekiston davlat imtiyozli mukofotlari

 Manbalar 

 Havolalar 
 Oʻzbekistonda „Faol tadbirkor“ koʻkrak nishoni taʼsis etildi
 Oʻzbekistonda „Faol tadbirkor“ koʻkrak nishoni taʼsis etildi
 Yuz nafar tadbirkor „Faol tadbirkor“ koʻkrak nishoni bilan taqdirlandi
 Faol tadbirkorlar munosib taqdirlandi 
 „Faol tadbirkor“ koʻkrak nishonini taʼsis etish toʻgʻrisida
 Toshkentdagi tadbirkorlarga „Faol tadbirkor“ koʻkrak nishoni topshirildi 
 Prezident 100 kishini „Faol tadbirkor“ koʻkrak nishoni bilan taqdirladi
 Dlya predprinimateley uchrejden nagrudniy znak „Faol tadbirkor“ 
 Uzbekistane uchrejden nagrudniy znak „Faol tadbirkor“ 

Turkum:Oʻzbekiston medallari